16.6.2023
DA
Den Europæiske Unions Tidende
C 214/27 Onsdag den 18. januar 2023
— der henviser til Rådets afgørelse (FUSP) 2021/509 af 22. marts 2021 om oprettelse af en europæisk fredsfacilitet og om ophævelse af afgørelse (FUSP) 2015/528 (3), — der henviser til Rådets konklusioner om covid-19, krisestyring og modstandsdygtighed, sikkerhed og forsvar, eksterne aspekter af migration og eksterne forbindelser, som blev vedtaget den 16. december 2021, — der henviser til sin henstilling af 23. november 2022 til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik om EU's nye udvidelsesstrategi (4), — der henviser til NATO's strategiske koncept, som blev vedtaget af NATO's stats- og regeringschefer på NATO-topmødet i Madrid den 29. juni 2022, — der henviser til FN's Sikkerhedsråds resolution 1325 af 31. oktober 2000, der fastlagde dagsordenen for kvinder, fred og sikkerhed i 2000, — der henviser til den fælles meddelelse af 25. november 2020 fra Unionens højtstående repræsentant for udenrigsanliggender og sikkerhedspolitik og Kommissionen om EU's kønshandlingsplan (GAP) III med titlen »En ambitiøs dagsorden for ligestilling mellem kønnene og styrkelse af kvinders indflydelse og status i EU's optræden udadtil« (JOIN(2020)0017), — der henviser til sin beslutning af 14. december 2022 om fremtidsudsigterne for tostatsløsningen for Israel og Palæstina (5), — der henviser til den fælles erklæring om samarbejdet mellem EU og NATO, som blev undertegnet den 10. januar 2023 af formanden for Det Europæiske Råd, formanden for Kommissionen og NATO's generalsekretær, — der henviser til forretningsordenens artikel 54, — der henviser til udtalelse fra Udvalget om Konstitutionelle Anliggender, — der henviser til betænkning fra Udenrigsudvalget (A9-0292/2022), A. der henviser til, at Den Russiske Føderations uprovokerede og uberettigede militære aggression mod Ukraine med støtte fra Lukasjenko-regimet i Belarus har bragt krigens uvæsen tilbage til det europæiske kontinent og har forårsaget omfattende ødelæggelser og lidelser; der henviser til, at Rusland har begået krigsforbrydelser mod Ukraine; der henviser til, at dette alt sammen udgør en betydelig trussel mod og fortsat udgør en forværring af den europæiske og globale sikkerhed; der henviser til, at Rusland har fremsat trusler om brug af atomvåben; der henviser til, at de globale forsyningskæder er blevet negativt påvirket, og at fødevaresikkerheden er blevet undermineret i flere områder af verden; der henviser til, at Den Russiske Føderations ulovlige angrebskrig mod Ukraine har skabt økonomisk usikkerhed, ført til en skarp stigning i energipriserne, har forværret klimakrisen og har betydeligt potentiale til at destabilisere mange medlemsstater og tredjelande yderligere, navnlig landene på Vestbalkan og i Det Østlige Partnerskab, og derfor i betydelig grad har ændret den geopolitiske kontekst for EU's fælles udenrigs- og sikkerhedspolitik (FUSP); der henviser til, at angrebskrigen mod Ukraine var en del af Putins plan om at omforme den euro-atlantiske sikkerhedsstruktur; der henviser til, at denne plan er blevet forpurret takket være den ukrainske hærs heroiske forsvar; der henviser til, at EU siden 2014 ikke har været i stand til at udnytte sine fælles sikkerheds- og forsvarsinstrumenter (FSFP) fuldt ud til effektivt at støtte Ukraines kamp mod Rusland, selv om der kan ses visse forbedringer i år; der henviser til, at EU er nødt til at udbygge sine kapaciteter og styrke sin politiske vilje til at skabe sikkerhed i sit umiddelbare naboskabsområde for at blive opfattet som en succesrig og troværdig global aktør; B. der henviser til, at de østlige nabolande og Vestbalkan har brug for fredelig konfliktløsning, øget stabilitet og sikkerhed og øget gensidigt samarbejde; der henviser til, at sikkerheden i disse regioner i høj grad er truet af Ruslands invasion af Ukraine og risikoen for, at denne angrebskrig breder sig til nabolandene; der henviser til, at destabiliseringen af vores umiddelbare nabolande truer stabiliteten, freden og sikkerheden i EU;
(3) (4) (5)
EUT L 102 af 24.3.2021, s. 14.
Vedtagne tekster, P9_TA(2022)0406.
Vedtagne tekster, P9_TA(2022)0443.